stanford-oval/wikipedia huggingface dataset:
אסטוניה באירוויזיון 2023
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אסטוניה שובצה למחצית הראשונה של חצי הגמר השני, שיתקיים ב-11 במאי 2023.
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אסטוניה שובצה שנייה, אחרי רומניה ולפני בלגיה. ב-11 במאי 2023 ביצעה מילובה את "Bridges" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. אסטוניה הופיעה כמדינה ה-12, לפני פינלנד ואחרי איטליה.
במופע הגמר, בתום הקראת הניקוד שהעניקו צוותי השופטים, דורג השיר במקום החמישי, עם 146 נקודות. בהצבעת הקהל הוא דורג במקום ה-19, עם 22 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השמיני, כשבסך הכל זכה ב-168 נקודות.
באירוויזיון > הצבעה > נקודות שהוענקו לאסטוניה > חצי הגמר

| קהל> ציון | קהל> מדינות | קהל> סך הכל |
| --- | --- | --- |
| 12 נקודות |  | 0 נקודות |
| 10 נקודות |  ליטא,  סן מרינו | 20 נקודות |
| 8 נקודות |  אוקראינה | 8 נקודות |
| 7 נקודות |  | 0 נקודות |
| 6 נקודות |  ארמניה | 6 נקודות |
| 5 נקודות |  סלובניה,  רומניה | 10 נקודות |
| 4 נקודות |  אוסטרליה | 4 נקודות |
| 3 נקודות |  אוסטריה,  איסלנד,  יוון,  קפריסין | 12 נקודות |
| 2 נקודות |  אלבניה,  בלגיה,  גאורגיה,  הממלכה המאוחדת,  פולין,  העולם | 12 נקודות |
| נקודה אחת |  דנמרק,  ספרד | 2 נקודות |
| סך הכל | 18 מדינות ושאר העולם1 | 74 נקודות |
1החל משנת 2023 גם המדינות שלא משתתפות יכולות להצביע, והצבעותיהן נספרות כקבוצה אחת ששמה הוא "שאר העולם" (באנגלית: Rest of the world; בראשי תיבות: ROTW).
באירוויזיון > הצבעה > נקודות שהוענקו על ידי אסטוניה > חצי הגמר

| קהל> ציון | קהל> מדינות |
| --- | --- |
12 נקודות:  אוסטרליה
10 נקודות:  ליטא
8 נקודות:  פולין
7 נקודות:  סלובניה
6 נקודות:  אוסטריה
5 נקודות:  קפריסין
4 נקודות:  בלגיה
3 נקודות:  ארמניה
2 נקודות:  איסלנד
נקודה אחת:  גאורגיה
סך הכל: 10 מדינות
באירוויזיון > הצבעה > נקודות שהוענקו על ידי אסטוניה > תוצאות הצבעה מפורטות

| סדר | מדינה | קהל> דירוג | קהל> נקודות |
| --- | --- | --- | --- |
| 01 |  דנמרק | 13 |  |
| 02 |  ארמניה | 8 | 3 |
| 03 |  רומניה | 15 |  |
| 04 |  אסטוניה |  |  |
| 05 |  בלגיה | 7 | 4 |
| 06 |  קפריסין | 6 | 5 |
| 07 |  איסלנד | 9 | 2 |
| 08 |  יוון | 12 |  |
| 09 |  פולין | 3 | 8 |
| 10 |  סלובניה | 4 | 7 |
| 11 |  גאורגיה | 10 | 1 |
| 12 |  סן מרינו | 14 |  |
| 13 |  אוסטריה | 5 | 6 |
| 14 |  אלבניה | 11 |  |
| 15 |  ליטא | 2 | 10 |
| 16 |  אוסטרליה | 1 | 12 |

| סדר | מדינה | שופטים> שופט 1 | שופטים> שופט 2 | שופטים> שופט 3 | שופטים> שופט 4 | שופטים> שופט 5 | שופטים> דירוג | שופטים> נקודות | קהל> דירוג | קהל> נקודות |
| --- | --- | --- | --- | --- | --- | --- | --- | --- | --- | --- |
| 01 |  אוסטריה | 14 | 11 | 19 | 15 | 11 | 16 |  | 21 |  |
| 02 |  פורטוגל | 17 | 21 | 14 | 21 | 19 | 24 |  | 23 |  |
| 03 |  שווייץ | 18 | 20 | 16 | 17 | 7 | 15 |  | 7 | 4 |
| 04 |  פולין | 21 | 14 | 13 | 14 | 20 | 22 |  | 8 | 3 |
| 05 |  סרביה | 13 | 7 | 23 | 22 | 24 | 18 |  | 20 |  |
| 06 |  צרפת | 11 | 18 | 18 | 10 | 15 | 17 |  | 12 |  |
| 07 |  קפריסין | 6 | 19 | 22 | 13 | 10 | 12 |  | 11 |  |
| 08 |  ספרד | 8 | 17 | 1 | 9 | 18 | 9 | 2 | 24 |  |
| 09 |  שוודיה | 3 | 2 | 12 | 2 | 3 | 1 | 12 | 2 | 10 |
| 10 |  אלבניה | 19 | 24 | 6 | 24 | 23 | 19 |  | 25 |  |
| 11 |  איטליה | 1 | 6 | 11 | 6 | 12 | 6 | 5 | 9 | 2 |
| 12 |  אסטוניה |  |  |  |  |  |  |  |  |  |
| 13 |  פינלנד | 4 | 1 | 10 | 1 | 17 | 2 | 10 | 1 | 12 |
| 14 |  צ'כיה | 16 | 22 | 9 | 18 | 16 | 21 |  | 13 |  |
| 15 |  אוסטרליה | 5 | 5 | 5 | 11 | 1 | 3 | 8 | 5 | 6 |
| 16 |  בלגיה | 9 | 4 | 7 | 5 | 2 | 5 | 6 | 18 |  |
| 17 |  ארמניה | 10 | 8 | 4 | 7 | 6 | 8 | 3 | 19 |  |
| 18 |  מולדובה | 23 | 13 | 21 | 20 | 14 | 23 |  | 15 |  |
| 19 |  אוקראינה | 2 | 3 | 15 | 3 | 8 | 4 | 7 | 3 | 8 |
| 20 |  נורווגיה | 20 | 10 | 24 | 8 | 21 | 14 |  | 4 | 7 |
| 21 |  גרמניה | 24 | 23 | 2 | 23 | 22 | 11 |  | 17 |  |
| 22 |  ליטא | 12 | 9 | 8 | 16 | 4 | 10 | 1 | 6 | 5 |
| 23 |  ישראל | 7 | 12 | 3 | 4 | 9 | 7 | 4 | 16 |  |
| 24 |  סלובניה | 22 | 15 | 20 | 19 | 5 | 13 |  | 10 | 1 |
| 25 |  קרואטיה | 25 | 25 | 25 | 25 | 25 | 25 |  | 14 |  |
| 26 |  הממלכה המאוחדת | 15 | 16 | 17 | 12 | 13 | 20 |  | 22 |  |
הערות שוליים

↑  "Estonia Country Profile". EBU. נבדק ב-20 בנובמבר 2021. {{cite web}}:  (עזרה)
↑  Jiandani, Sanjay (Sergio) (2022-08-01). "Estonia: ERR confirms participation at Eurovision 2023". ESCToday (באנגלית אמריקאית). נבדק ב-2022-11-01.
↑  "Three Eesti Laul shows to select Estonia's song for Eurovision 2023". Eurovisionworld (באנגלית בריטית). 2022-09-13. נבדק ב-2022-11-01.
↑  ERR (2023-01-12). "Täna õhtul selguvad esimesed Eesti Laulu finalistid". ERR (באסטונית). נבדק ב-2023-01-12.
↑  MP (2022-09-13). "EESTI LAUL 2023: MUUSIKAVIDEOTELE TUGINEVAID VEERANDFINAALE EI TOIMU, SUUREJOONELINE FINAAL LEIAB ASET 11. VEEBRUARIL!". muusikaplaneet.ee (באסטונית). נבדק ב-2022-11-01.
↑  Bird, Lisa (2022-09-15). "Eesti Laul 2023 final to take place February 11". ESCXTRA.com (באנגלית בריטית). נבדק ב-2022-11-01.
↑  Granger, Anthony (2023-01-12). "Today: 🇪🇪 Eesti Laul 2023 Semi-Final One, 🇭🇷 Dora 2023 Songs Released & More". Eurovoix (באנגלית בריטית). נבדק ב-2023-01-12.
↑  ERR, ERR | (2022-09-13). "Eesti Laul 2023 song contest now open for entries". ERR (באנגלית). נבדק ב-2022-11-01.
↑  "Eesti Laul 2023 received 217 songs, the final set for February 11th!". ESCBubble (באנגלית בריטית). נבדק ב-2022-11-01.
↑  "Eesti Laul avalikustas esimesed poolfinalistid | pressiteated | ERR". info.err.ee. נבדק ב-2022-11-02.
↑  Farren, Neil (2022-11-02). "🇪🇪 Estonia: Eesti Laul 2023 Semi-Final Line-Up Complete". Eurovoix (באנגלית בריטית). נבדק ב-2022-11-02.
↑  Granger, Anthony (2022-12-09). "🇪🇪 Estonia: Eesti Laul 2023 Semi-Final Split Announced". Eurovoix (באנגלית בריטית). נבדק ב-2022-12-14.
↑  "Selgunud on Eesti Laulu kümme finalisti". ERR (באסטונית). 2023-01-14. נבדק ב-2023-01-15.
↑  Popescu, David (2023-01-12). "Estonia: Eesti Laul 2023 is on, with the first 5 qualifiers". escunited.com (באנגלית אמריקאית). ESCUnited. נבדק ב-2023-01-13.
↑  "Alika oli võidukas kõikides Eesti Laulu hääletusvoorudes". menu.err.ee (באסטונית). menu.err.ee. 2023-02-13.
↑  "Next five acts chosen for the Grand Final of Eesti Laul 2023". ESCXTRA.com (באנגלית בריטית). 2023-01-14. נבדק ב-2023-01-15.
↑  "Eesti Laulu finalistide lugusid hindab rahvusvaheline žürii". ERR (באסטונית). 2023-02-11. נבדק ב-2023-02-12.
↑  Granger, Anthony (2023-02-11). "🇪🇪 Estonia: Eesti Laul 2023 International Jury Revealed". Eurovoix (באנגלית בריטית). נבדק ב-2023-02-11.
↑  ERR (2023-02-11). "Eesti Laulu võitis Alika". ERR (באסטונית). נבדק ב-2023-02-12.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31.
↑  "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22.
↑  Eurovision 2023 Semi-final 2 Results
↑  Eurovision 2023: Running order in the Grand Final
↑  Eurovision 2023 Results: Voting & Points
1 2 3  Liverpool 2023, אתר האירוויזיון
1 2 3 4 5  Liverpool 2023, אתר האירוויזיון
שיכון בבלי

| --- | --- |

רחוב הזוהר, שיכון בבלי
 מידע
 עיר:  תל אביב
 על שם:  התלמוד הבבלי
 שטח:  1,294 דונם
 אוכלוסייה:  9,403 (2015)
 קואורדינטות:  32°05′47″N 34°47′53″E﻿ / ﻿32.0965°N 34.79818611°E﻿ / 32.0965; 34.79818611
 תבנית:לשוניות2
 
שיכון בבלי הוא שכונה בצפון תל אביב, מדרום לנחל הירקון.
השכונה קרויה על שם התלמוד הבבלי, ורחובות רבים בה נושאים שמות הקשורים בספרות חז"ל, דוגמת הכנסת הגדולה, ירושלמי, סנהדרין, המשנה, תוספתא, הזוהר, אונקלוס ובן סירא. וכן שמות רבנים כמו הרב הרצוג, הרב עוזיאל, הרב טולידאנו, והרב קוסובסקי. הרחוב הראשי המוביל לשכונה מדרך נמיר הוא רחוב הרב הרצוג, שבו ממוקם גם המרכז המסחרי.
תל חשאש

במרכזה של השכונה ניצב "תל חשאש" שכונה בעבר בשם "גבעת הכלניות" וכיום נטוע עליו גן בשם "גן אברמוביץ'". התל מתנשא לגובה של 21 מטרים, והוא אחד משלושה תילים הצופים אל מפגשם של נחל הירקון ונחל איילון (שני האחרים הם תל נפוליאון ותל קסילה). בתל נמצאו קברים מהתקופה ההלניסטית וחרסים מהתקופות הרומית הקדומה, הביזנטית והערבית הקדומה, עד המאה ה-8. ארכאולוגים סבורים כי באתר שכן יישוב כפרי שומרוני, בדומה ליישוב שהתקיים בתל קסילה מצידו הצפוני של הנחל. במקום הוכשר גן בשטח של 13.5 דונם, ובו הפסל "מפרשיות" של רוני בן צבי (1995). עוד נמצאים באתר גת ומבנה עתיק בלתי מזוהה.
תולדות השכונה

עד מלחמת העצמאות השתייכו אדמות שיכון בבלי לכפר הערבי ג'מאסין אל ע'רבי. ב-1948 שיכנה עיריית תל אביב בבתי הכפר פליטים יהודיים מאזורי הקרבות הסמוכים, ועם הזמן הפך השטח הבנוי של הכפר לשכונת גבעת עמל ב'. הקרקעות הועברו לרשות מינהל מקרקעי ישראל ועיריית תל אביב לפי חוק נכסי נפקדים. על אדמות הכפר נבנתה שכונת בבלי החל בשנת 1957 כשיכון עממי. שני בלוקים, בהם עשרות דירות, נבנו במרחק רב מדרך נמיר (חיפה), ברחובות בבלי ותוספתא. ללא קו אוטובוס הנכנס לשכונה, נאלצו התושבים הראשונים לבוסס בחול ובבוץ בדרך לבתיהם. ב-22 בינואר 1956 החליטה העירייה ליישר ולהפוך לכביש כורכר את רחוב הרב הרצוג (אז יהודה המכבי) מדרך חיפה אל רחוב בבלי, ואת רחוב בבלי מיהודה המכבי אל רחוב ירושלמי. ב-2 במאי 1956 החליטה העירייה לסלול את רחוב בבלי בין רחוב ירושלמי ורחוב כנסת הגדולה ואת רחוב כנסת הגדולה. ב-30 בדצמבר 1956 החליטה העירייה לסלול את הקטע של רחוב בבלי, בין רחוב הרב הרצוג (אז רחוב יהודה המכבי) ורחוב ירושלמי. בשנת 1958 אישרה העירייה הרחבה של השכונה לכיוון גבעת עמל. באמצע 1959 עדיין הייתה השכונה מועטת אוכלוסין באופן שלא הצדיק הקמת קלפי לבחירות, אבל בכל זאת הוצב במקום קלפי בגלל מרחקה מאזורים אחרים.
הבתים לא היו מחוברים לרשת הביוב העירונית והביוב הוזרם לתוך הירקון, והתושבים סבלו מריחות צחנה מהירקון, אותם ייחסו לביוב המגיע מפתח תקווה ורמת גן. במטרה ללחוץ על התושבים לחבר את בתיהם אל מערכת הביוב הובאו קבוצות של דיירי השיכון למשפט על זיהום הירקון בשנת 1959.
בתחילת 1963 החליטה העירייה לסלול באספלט את רחובות הכנסת הגדולה והמשנה, מרחוב התוספתא מזרחה. במחצית שנות ה-60 גילו חברות קבלניות (בהן "שיכון עובדים") את האזור שמחיר המגרשים בו היה זול יחסית, והחלו לבנות בצורה נרחבת. רמת הבנייה הייתה גבוהה יחסית - בניינים בני ארבע קומות ויותר, דירות של ארבעה חדרים, מעלית וחלקות חנייה צמודות. השכונה התפתחה מבחינת קישורה לעיר ומבחינת אספקת שירותים מקומיים. בסוף שנות ה-60 הוקם בה מרכז דקל שכלל 100 דירות, מרכז מסחרי של 17 חנויות ובית קולנוע דקל שהכיל כ-1,000 מקומות ישיבה. ב-12 במרץ 1967 החליטה מועצת העירייה לסלול באספלט את רחובות השכונה שלא כוסו באספלט עד אז. ב-19 במאי 1968 החליטה מועצת העירייה להרחיב את רחוב יהודה המכבי ואת רחוב בבלי.
במחצית שנות ה-80 נבנה החלק הדרומי (רחוב פעמוני) ברמה גבוהה אף יותר, והשכונה שמרה על ייחודה כשכונה קטנה יחסית, לתושבים ממעמד בינוני-גבוה, אם כי משפחות רבות עברו לאזורים צפוניים יותר, שהציעו דירות גדולות יותר ומגדלי מגורים גבוהים יותר. בעשור הראשון של המאה ה-21 התמקדה הבנייה בשכונה בבתי מגורים יוקרתיים הצופים אל נחל איילון.
מאפייני השכונה וגבולותיה

השכונה מאופיינת ב"שיכוני רכבת" (בתי מגורים של ארבע קומות), מספר רב של בניינים בני 8 עד 15 קומות ומספר מגדלי מגורים רבי קומות. גבולותיה הם: דרך נמיר במערב, פארק הירקון ונחל הירקון בצפון, נתיבי איילון במזרח ודרך ההלכה בדרום. לאורך נחל הירקון משתרע אחד הקטעים של פארק הירקון, ובו מתקנים לעריכת פיקניקים והייתה פינת חי גדולה. גשר הירקון ושני גשרים להולכי רגל ולרוכבי אופניים - האחד ב"ראש ציפור" והאחר במרכזה של השכונה בערך - מחברים אותה אל הגדה הצפונית של הנחל. בקצה הצפון-מזרחי של השכונה, בין נתיבי איילון ונחל איילון, שוכנים מועדון ספורט "קאנטרי דקל" ובית מוגן לאנשים בעלי צרכים מיוחדים.
בשכונה מספר בתי כנסת. הגדול שבהם הוא בית הכנסת "אהבת אחים" שברחוב הכנסת הגדולה. במסגרת בית הכנסת מתנהלת (מלבד התפילות ושיעורי התורה) גם פעילות קהילתית דתית.
עד לפטירתו שימש הרב איסר פרנקל כרב השכונה.
כיום רב הקהילה הדתית הוא הרב ישראל שפירא.
גלריה

הפסל "מפרשיות" בגן אברמוביץ'
הגת הביזנטית בתל חשאש
מראה מגשר הירקון
דרך נמיר החוצצת בין שיכון בבלי (מימין) לצפון החדש של תל אביב. בקדמת התמונה נראית הצומת של דרך נמיר עם רחוב יהודה המכבי ורחוב הרב הרצוג, רחובה הראשי של השכונה
הערות שוליים

↑  גבעת הכלניות, חרות, 18 במרץ 1955
↑  שלמה ארצי, ילדי צוותא, מעריב, 15 באוקטובר 1982
↑  שמעון סאמט, תל אביב החדשה, הארץ, 26 בספטמבר 1958
↑  עירית תל אביב יפו, הודעה לציבור 6/56, דבר, 12 במרץ 1956
↑  עירית תל אביב יפו, הודעה לציבור מס' 16/56, חרות, 15 במאי 1956
↑  עירית תל אביב יפו, הודעה לציבור 1/57, שערים, 7 בינואר 1957
↑  נדחתה דרישת סיעות הפועלים להבטיח שסח לשיכון תושבי גבעת־עמל, קול העם, 3 בספטמבר 1958
↑  ליקויים בת"א מסכנים, על המשמר, 15 במאי 1959
1 2  50 דיירים בת"א נאשמים בלכלוך מי הירקון, למרחב, 7 בדצמבר 1959
↑  ארנון מגן, פגישה עם נהר־נעורנו, למרחב, 12 בספטמבר 1958
↑  צחנת הירקון בדיון בעירית ת"א, הארץ, 5 באוגוסט 1958
↑  עירית תל אביב יפו, סלילת כבישים חדשים, דבר, 4 במרץ 1963
↑  דירות לוקסוס, מעריב, 21 ביולי 1967
↑  דירות מפוארות בצפון תל אביב, מעריב, 23 באוקטובר 1969
↑  מרכז דיור חדש מוקם בצפון תל אביב, דבר, 18 באוגוסט 1967
↑  סלילת כבישים חדשים, דבר, 3 באפריל 1967
↑  יסללו כבישים חדשים ב־20 רחובות בת"א, מעריב, 3 באפריל 1967
↑  סלילת כבישים חדשים, דבר, 16 ביוני 1968
| --- | --- |
בקרת זהויות :  NLI: 987007409374305171
תמורה (תחביר)

התמורה היא סוג של לוואי אשר צירופו לגרעין אינו יוצר סמיכות; חלק ממשפט, המהווה ביטוי נרדף, או ביטוי נוסף לתיאור אותו הדבר. בניגוד ללוואי הסמיכות, אין חובת התאמה במין ובמספר בין התמורה לגרעין, ועל כן אחת הדרכים להבחין בין תמורה לבין סמיכות היא העברת הגרעין מצורת היחיד לצורת הרבים, או להפך. כמו כן, ניתן לנצל את העובדה שיידוע של צירוף סמיכות נעשה על ידי הוספת ה"א הידיעה לסומך בלבד.
לדוגמה (החלקים המודגשים הם תמורה):
ראש הממשלה, יצחק רבין, נרצח אתמול בכיכר.
הדוקטור, אבי כהן, הצליח לרפא אותי.
את הסרט, "עבודת נמלים", ראינו בקולנוע ונהנינו מאוד.
ברמזור יש שלושה צבעים: אדום, כתום וירוק.
המילה "או", שמציינת בדרך כלל קשר של ברירה בחלק כולל, משמשת לעיתים לציון תמורה. לדוגמה: "סידהרתה גאוטמה, או הבודהה, היה בנו של מלך מדינת שאקיה".
סוגי תמורה > תמורה קלאסית

לתמורה הקלאסית שלוש תכונות:
יחס של זהות בין התמורה לבין השם שאותו היא ממירה.
ניתן להחליף את מיקומה עם מיקום שם העצם שאותו היא ממירה.
ניתן להשמיטה בלי לפגוע במשמעות המשפט, ולחלופין ניתן להשמיט את שם העצם שאותו היא ממירה בלי לפגוע במשמעות המשפט
סוגי תמורה > תמורה מבארת

תמורה נוספת היא תמורה מבארת. תמורה זו מבהירה את השם שקדם לה, ומתקיים בה יחס זהות בין השם לתמורה. לפני תמורה זו תבוא מילת הבהרה: "כלומר", "זאת אומרת", "הווה אומר", וכדומה. בתמורה זו מתקיימות תכונת הזהות ותכונת ההשמטה.
סוגי תמורה > תמורה מפרטת

סוג נוסף של תמורה הוא תמורה כוללת (או בשמה האחר, תמורה מפרטת); רשימה לאחר ביטוי מכליל, שבסופו נקודתיים ("שלושה אבות: אברהם, יצחק ויעקב"). כמו בתמורה המבארת, גם בתמורה זו מתקיימת תכונת הזהות ותכונת ההשמטה.
סוגי תמורה > תמורה מצמצמת

תמורה זו מצמצמת את השם שקדם לה, על ידי הבלטה או הדגמה: "המורות בבית הספר, ובפרט שולה ותקווה, מצטיינות בבישול", "אני אוהב מאכלי עדות, כמו למשל, מרק עם קובה". בתמורה זו מתקיימת תכונת ההשמטה, אך חסרה בה תכונת הזהות עקב ההמרה החלקית.
סוגי תמורה > תמורה משייכת

תמורה זו משייכת את הגרעין לקבוצה מסוימת. לדוגמה: "יוסף כהן, עורך דין, עובד בסנגוריה הציבורית". במקרה של תמורה משייכת, מוסכם כי השם הפרטי משמש כגרעין, גם אם יופיע שני. בתמורה המשייכת מתקיימת אך ורק תכונת ההשמטה.
סוגי תמורה > תמורה מוחקת

בתמורה זו משמשת לתיקון משמעות, ועל כן נעדרת את כל התכונות של התמורה הקלאסית. לדוגמה: "יצחק, סליחה, אהרון היה המורה שלי בשנה שעברה". מכיוון שהביטוי לפני התמורה הוא הסגר, יש להפרידו בשני פסיקים.
פיסוק התמורה

לפי כללי הפיסוק החדשים של האקדמיה ללשון העברית, סעיף 5, "תמורה תופרד משאר המשפט בפסיק (או בפסיקים) ... אבל אם התמורה קצרה או צמודה במהודק אל שלפניה או כאשר בא שם תפקיד ואחריו שם עצם פרטי – לא תופרד בפסיקים".
האקדמיה אינה מציינת מתי יש להשתמש בפסיק אחד ומתי בשני פסיקים. למעשה, בכל הדוגמאות שמובאות באותו סעיף אין אפילו דוגמה אחת לשימוש בפסיק אחד. אם נסתמך על ההנחיה בסעיף ב' "...שלא להרבות בפסיקים ... בייחוד במקום שמבנה המשפט ניכר ממילות המבנה...", הרי שבניגוד למשפט משועבד, בתמורה ניתן להשתמש בשני פסיקים דווקא כשהיא קצרה וחסכונית במילות קישור (במקרה זה ניאלץ לעבור על הנחיית האקדמיה להימנע מפסיקים בין יחידות קצרות). בכל מקרה, נראה שבפועל המוסכמה היא להפריד את התמורה בשני פסיקים או לא להפרידה בכלל. מובן שאם התמורה נמצאת בסוף המשפט אין צורך להפרידה בשני פסיקים מכיוון שהיא מופרדת כבר על ידי נקודה.
מתי אפוא יש להימנע מלהפריד את התמורה בפסיקים? בעקבות הנחיות האקדמיה ללשון, ניתן להסיק שיש להימנע מתמורה בת מילה אחת או שתיים. לדוגמה: הרשות המבצעת בישראל הממשלה אחראית על ניהול ענייניה של המדינה. אלא שבאופן זה מתעלמים מתפקיד התמורה בהדגשת יחידות בטקסט, במקרה שלנו נושא המשפט . נראה אם כך, כי המקרה היחיד שבו יש להימנע מפיסוק התמורה הוא כאשר מדובר בצירוף. לדוגמה: "שלמה המלך נשא אלף נשים" או "היועץ המשפטי לממשלה יצחק זמיר דרש להעמיד לדין את ראש השב"כ אברהם שלום". בנוסף לכך, לפי הנחיות האקדמיה, כאשר התמורה היא שם של ארגון או של יצירה, התמורה תסומן במירכאות ולכן אין צורך להפריד אותה גם בפסיקים.
הערות שוליים

↑  מרדכי יואלי, תחביר עברי, מהדורה שישית, ישראל: יסודות, 1961, עמ' 59
1 2  "כללי הפיסוק החדשים", לשוננו לעם (טבת התשס"ב)
↑  כללי הפיסוק - פסיק להפרדת תמורה, באתר האקדמיה ללשון העברית
↑  תמורה באתר סנונית
↑  רונית גדיש, תחביר בטקסט ותחביר הטקסט  מתוך איגרת מידע נ"ב, תשס"ו, 128-98
| --- | --- |
בקרת זהויות :  NLI: 987007535902105171  NKC: ph634144
צמחי עובר

| צמחי עובר |
| --- | --- |

מיון מדעי
על־ממלכה:: איקריוטיים
קבוצה:: סטרפטופיטיים
ממלכה:: צומח
תת־ממלכה:: צמחי עובר
שם מדעי
 Embryophyta ‏אנגלר, 1892
שבטבטים
השרך Cyathea glauca
Cirsium arvense
צמחי עובר או צמחי יבשה (שם מדעי: Embryophyta) היא תת-ממלכה גדולה בממלכת הצומח, הכוללת שלוש קבוצות של טחבים (צמחים שאינם וסקולריים) וקבוצה אחת של צמחים וסקולריים:
אנתוצרוטה (hornworts באנגלית)
טחבי כבד (liverworts באנגלית)
טחבי עלים (mosses באנגלית)
וסקולריים (vascular plants באנגלית)
מקובל להניח שצמחים אלה התפתחו מאצות ירוקיות בגלל המשותף ביניהם: הפיגמנטים הפוטוסינתטיים הם כלורופיל a וכלורופיל b, חומר התשמורת העיקרי הוא עמילן, דופן התא מכיל תאית.
מאובנים ראשונים של צמחי העובר מתוארכים לאמצע עידן האורדוביק (לפני כ-470 מיליון שנה). מאובנים אלה כוללים פריטים מיקרוסקופים בלבד, כגון נבגים ושאריות של חומר צמחי.
המיון המדעי של מערכת הצמחים

להלן המיון השלם, המלא והמעודכן לשנת 2004:
קבוצת אנתוצרוטה (Anthocerotophyta)
סדרת אנתוצרוטים (Anthocerotales)
קבוצת טחבי כבד (Marchantiophyta)
מחלקת מרשנטאים (Marchantiopsida)
מחלקת יונגרמנאים (Jungermanniopsida)
קבוצת טחבי עלים (Bryophyta)
מחלקת Andreaeobryopsida
מחלקת Andreaeopsida (באנגלית lantern mosses)
מחלקת Bryopsida (באנגלית "true" mosses)
מחלקת Polytrichopsida (באנגלית hair-cap mosses)
מחלקת Sphagnopsida (באנגלית peat mosses)
מחלקת Takakiopsida
קבוצת וסקולאריים (Tracheophyta)
קבוצת חסרי קשקשים
קבוצת צמחי זרע
קבוצת מחטנאים
קבוצת ציקסאים
קבוצת גינקגואים
קבוצת גנטאים
קבוצת מכוסי זרע או בעלי פרחים
קבוצת שרכנים
קבוצת שרכאים
קבוצת שבטבטים
קבוצת חשוכי עלים
קבוצת בעלי קשקשים
מחלקת איזוטיים
מחלקת ליקופודים
המיון המדעי של מערכת הצמחים > הערה

בשיטה המודרנית של המיון המדעי לא תמיד דרגת מיון מסוימת נכללת בדרגת המיון שמעליה. כלומר, סדרה של צמחים יכולה להיות כלולה במערכה ולא תהיה שייכת לאף מחלקה.
קבוצה היא דרגת מיון כמו מערכה, מחלקה, סדרה ומשפחה, אך ללא שם מאפיין. המיון המדעי בימינו הוא עיסוקם של ביוכימאים ולא של בוטנאים כמו בימיו של ליניאוס.
הילי שלום

הילי שלום (נולדה ב-28 באפריל 2003) היא כדורגלנית ישראלית, המשחקת בעמדת המגינה הימנית בהפועל קטמון ירושלים מליגת העל ובנבחרת ישראל.
קריירת מועדונים

בעונות 2016/17-2018/19 שיחקה בקבוצת הנערות של הפועל קטמון ירושלים, עמה זכתה באליפות המדינה לנערות בעונת 2016/17, ובגביע המדינה לנערות בעונת 2018/19.
בעונת 2019/20 קבוצת הפועל פתח תקווה צירפה אותה לשורותיה, והיא שיחקה במקביל בקבוצת הנערות ובקבוצת הבוגרות בליגה הלאומית. עוד באותה העונה עברה לקבוצת הבוגרות של מכבי חולון, במדיה ערכה הופעת בכורה בליגת העל, בגיל 16 ו-8 חודשים.
בעונת 2020/21 עברה שלום למ.ס. קריית גת, שם שיחקה במקביל בקבוצת הנערות ובקבוצה הבוגרת במשך שנתיים, ובעונה נוספת בקבוצת הבוגרות בלבד. במהלך תקופתה במועדון זכתה עם הקבוצה שלוש פעמים באליפות, פעמיים בגביע, ושלוש פעמים בגביע אתנה.
לקראת עונת 2023/24 חתמה בהפועל קטמון ירושלים, המועדון בו החלה את דרכה בכדורגל. במהלך עונת 2023/24 צברה 19 הופעות בליגת העל (עם שער ו-3 בישולים), 2 הופעות בגביע המדינה, ו-5 הופעות בגביע אתנה, בו כבשה שער אחד, כאשר הקבוצה זוכה בגביע אתנה.
בנבחרת ישראל

שלום הופיעה 6 פעמים במדי נבחרת ישראל בכדורגל נשים עד גיל 16. היא ערכה את הופעת הבכורה שלה במדי הנבחרת ב-9 באפריל 2019, בניצחון 1:0 על מולדובה בטורניר הפיתוח ברומניה. בהמשך צברה 8 הופעות במדי נבחרת ישראל עד גיל 17, ו-5 הופעות במדי הנבחרת הצעירה עד גיל 19.
שלום ערכה את הופעת הבכורה שלה בנבחרת הבוגרת ב-7 באפריל 2023, בהפסד 3:1 מול נבחרת הונגריה בממשחק ידידות. במהלך עונת 2023/2024, ויתרה על זימונים למשחקי הנבחרת בשל שירות המילואים שלה במהלך מלחמת חרבות ברזל.
תארים > מ.ס. קריית גת

אליפות: 2020/21, 2021/22, 2022/23
גביע המדינה: 2020/21, 2021/22
גביע אתנה: 2020/21, 2021/22, 2022/23
הפועל קטמון ירושלים
גביע אתנה: 2023/24
הערות שוליים

↑  ההתאחדות לכדורגל בישראל – פרטי משחק, באתר ההתאחדות לכדורגל בישראל
↑  איתי קאשי, ‏שבה לבירה: הילי שלום חתמה בהפועל ירושלים, באתר ערוץ הספורט, 29 ביוני 2023
↑  ההתאחדות לכדורגל בישראל – עמוד משחק, באתר ההתאחדות לכדורגל בישראל
↑  ההתאחדות לכדורגל בישראל – שחקן נבחרת, באתר ההתאחדות לכדורגל בישראל
↑  ההתאחדות לכדורגל בישראל – עמוד משחק, באתר ההתאחדות לכדורגל בישראל
↑  איתי קאשי, ‏מתייצבות לדגל: הספורטאיות שעלו על מדים, באתר ערוץ הספורט, 8 במרץ 2024
מחבואים

ערך זה עוסק במשחק ילדים. אם התכוונתם למשמעות אחרת, ראו .
שלושה ילדים משחקים מחבואים ביער
מחבוא בתוך השיחים
ילדה מתחבאת מאחורי גדר
מחבואים הוא משחק ילדים פופולרי.
כללי המשחק

משתתף אחד משחק בתפקיד ה"עומד". הוא עומד צמוד לעץ, קיר או כל עצם גבוה אחר, עוצם עיניים, וסופר עד מספר מוסכם מראש בקול, בקצב ידוע. בזמן הזה שאר המשתתפים מתחבאים, לעיתים בגבולות שטח עליו הוסכם מראש. בתום הספירה הוא פוקח את עיניו ומתחיל לחפש את המתחבאים. כאשר הוא מוצא מישהו הוא רץ במהירות לעץ, נוגע בעץ וקורא "אחת שתיים שלוש" ונוקב בשמו של המשתתף שמצא, וכך פוסל אותו. המטרה של המתחבאים היא לגעת בעץ ולקרוא "אחת שתיים שלוש" ואת שמו של העומד לפני העומד.
משך הספירה משתנה כתלות בגבולות השטח הנתון, או השטח בו צפוי שהמשתתפים יבחרו להתחבא. גם גיל השחקנים משפיע על משך הספירה. ייתכן משא ומתן בתחילת המשחק על משך הספירה. כדי לקבוע את קצב הספירה, וגם לעיתים כחלק מן המשא ומתן הראשוני, מתבצעת הספירה ב"עשר-עשרים", דהיינו במקום להתקדם בקפיצות של אחד, מתקדם הסופר בקפיצות של עשר, וסופר בניגון ובקצב מוסכמים, כך שהספירה הופכת למעין שיר, שהמתחבאים יכולים לפזמו לעצמם, גם אם אינם שומעים את העומד.
בסיום הספירה נוהג העומד לומר, בטרם הסב פניו מן העצם הגבוה ובטרם פקח עיניו: "כל העומד מאחוריי ומלפניי ומצדדיי - הוא יהיה העומד. אחת שתיים שלוש". אמירה זו, שהיא מעין סעיף בחוזה בין העומד לבין המתחבאים, באה להגן על העומד מתרגיל שבו ממתין אחד המתחבאים קרוב אליו, ועם סיום הספירה נוגע בעצם הגבוה וקורא "אחת שתיים שלוש".
העומד יכול לבקש ממתחבא להשמיע קול, באמצעות הפזמון "דני, השמיע קול", עליו התשובה המקובלת הנה "קוקוריקו תרנגול", בניגון דומה.
חוק ה-15 דקות: אם הסופר אינו מצליח לספור את כל המתחבאים תוך 15 דקות (רבע שעה) הסופר חייב לספור שוב.
כאשר העומד מוצא מתחבא כלשהו המתחבא עוזר לעומד למצוא את שאר המתחבאים.
מי ששורד יותר זמן במחבוא הוא המנצח אפילו אם ספרו אותו.